ครม. ขยายเวลาให้ต่างด้าวประเภทพำนักไม่เกิน 30 วัน อยู่ไทยเพิ่มเป็น 45 วัน
ครม. ขยายเวลาให้ต่างด้าวประเภทพำนักไม่เกิน 30 วัน อยู่ไทยเพิ่มเป็น 45 วัน 
ครม. ขยายเวลาให้ต่างด้าวประเภทพำนักไม่เกิน 30 วัน อยู่ไทยเพิ่มเป็น 45 วัน
22 ธ.ค. 2563

น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ที่ประชุมคณะรัฐมนตรี (ครม.) วันนี้ (22 ธ.ค.63) เห็นชอบ ร่างประกาศกระทรวงมหาดไทย เรื่อง การเพิ่มระยะเวลาการอนุญาตให้คนต่างด้าวบางจำพวกอยู่ในราชอาณาจักรเป็นกรณีพิเศษ ตามที่กระทรวงมหาดไทยเสนอ เนื่องจากคนต่างด้าวที่เดินทางเข้ามาในราชอาณาจักรเป็นการชั่วคราว ทั้งประเภทที่ต้องได้รับการตรวจลงตราจากสถานเอกอัครราชทูต สถานกงสุลและประเภทที่ได้รับยกเว้นการตรวจลงตรา ซึ่งมีระยะเวลาการพำนักในราชอาณาจักรไม่เกิน 30 วัน นับแต่วันที่เดินทางเข้ามา
โดยคนต่างด้าวต้องเข้ารับการกักกันเป็นเวลา 14 วัน ทำให้มีระยะเวลาไม่เพียงพอสำหรับการดำเนินกิจกรรมตามวัตถุประสงค์ที่ได้รับอนุญาต จึงเห็นควรขยายระยะเวลาการพำนักในราชอาณาจักรของคนต่างด้าวประเภทดังกล่าวอีก 15 วัน รวมเป็น 45 วัน ไปจนถึงวันที่ 30 กันยายน 2564